Diari Oficial de la Generalitat Valenciana


Sumari del DOGV 8147, del 11-10-2017 (2017/8658)

RESOLUCIÓ de 2 d'octubre de 2017, del director general de Relacions amb les Corts, per la qual es publica l'addenda de pròrroga del conveni subscrit l'1 de juliol de 2014 entre el Centre Criptològic Nacional del Centre Nacional d'Intel·ligència i la Generalitat en matèria de seguretat de la informació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8658


Data del document
:   02-10-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 2 d'octubre de 2017, del director general de Relacions amb les Corts, per la qual es publica l'addenda de pròrroga del conveni subscrit l'1 de juliol de 2014 entre el Centre Criptològic Nacional del Centre Nacional d'Intel·ligència i la Generalitat en matèria de seguretat de la informació. [2017/8658]  
El Centre Criptològic Nacional del Centre Nacional d'Intel·ligència i la Generalitat, a través de la Conselleria d'Hisenda i Model Econòmic han subscrit, el dia 30 de juny de 2017, l'addenda de pròrroga del conveni subscrit l'1 de juliol de 2014 en matèria de seguretat de la informació, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrita en el Registre de Convenis de la Generalitat amb data 2 d'octubre de 2017 i número 1453/2017, procedeix la publicació en el Diari Oficial de la Generalitat Valenciana de l'addenda esmentada, que figura com a annex d'aquesta resolució.  
  
València, 2 d'octubre de 2017.- El director general de Relacions amb les Corts: Antonio Torres Salvador.  
  
  
ADDENDA DE PRÒRROGA DEL CONVENI DE COL·LABORACIÓ ENTRE EL CENTRE CRIPTOLÒGIC NACIONAL DEL CENTRE NACIONAL D'INTEL·LIGÈNCIA I LA GENERALITAT DE LA COMUNITAT VALENCIANA.  
  
Madrid, 30 de juny de 2017.  
  
REUNITS  
D'una part, Félix Sanz Roldán, secretari d'Estat director del Centre Nacional d'Intel·ligència en virtut del nomenament efectuat pel Reial decret 583/2014, de 4 de juliol, (BOE 163, de 5 de juliol). Actua en exercici de les competències que té atribuïdes per l'article 9 de la Llei 11/2002, de 6 de Maig, reguladora del Centre Nacional d'Intel·ligència (BOE 109, de 7 de maig).  
I d'una altra, Vicent Soler i Marco, conseller d'Hisenda i Model Econòmic de la Generalitat de la Comunitat Valenciana, en virtut de nomenament per Decret 1/2015, de 29 de juny, del President de la Generalitat i actuant en nom i representació de la Generalitat de la Comunitat Valenciana de conformitat amb els articles 17 f) i 28 g), de la Llei 5/1983, de 30 de desembre, del Consell, i facultat expressament per a la signatura d'aquesta addenda de pròrroga per acord del Consell, de data 30 de juny de 2017.  
Ambdues parts en la representació que ostenten, es reconeixen mútua capacitat per a obligar-se i convenir, i  
  
EXPOSEN  
Primer. Que amb data d'1 de juliol de 2014 es va formalitzar el Conveni de Col·laboració entre el Centre Criptològic Nacional del Centre Nacional d'Intel·ligència i la Generalitat de la Comunitat Valenciana per a impulsar a Espanya els aspectes de seguretat dins del desenvolupament de la Societat de la Informació, mitjançant l'intercanvi d'informació, la formació especialitzada i el desenvolupament de projectes tecnològics.  
Segon. Que de conformitat amb la seua clàusula cinquena, el citat Conveni estableix la possibilitat de ser prorrogat al final de la seua vigència de mutu acord, per successius períodes de tres anys.  
  
Per l'exposat les parts  
  
ACORDEN  
  
Prorrogar el Conveni de Col·laboració signat per les parts pel període comprès entre l'1 de juliol de 2017 i l'1 de juliol de 2020.  
I en prova de conformitat amb quant antecedeix, signen la present addenda en dos exemplars originals igualment vàlids, en lloc i data indicats.  
  
Pel Centre Nacional  
d'Intel·ligència Per la Generalitat de la Comunitat  
Valenciana  
Félix Sanz Roldán Vicent Soler i Marco